На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_\_\_\_\_\_ 2015. године донела је

**Р Е Ш Е Њ Е**

I **УСВАЈА СЕ** Извештај о раду и пословању Народног позоришта у Нишу за 2014.годину, број 01-093 од 19.01.2015. године, који је Одлуком број 01-103 од 19.01.2015. године усвојио Управни одбор Установе.

II Решење доставити Народном позоришту у Нишу, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Проф. Др Миле Илић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

На основу члана 23 Статута Народног позоришта у Нишу, Упрaвни одбор ове установе, на седници одржаној 19.01.2015. године, усвојио је Извештај о раду и пословању Народног позоришта у Нишу за 2014. годину, број 01-093 од 19.01.2015. године, Одлуком број 01-103 и доставио га Управи културу на даље поступање.

Од почетка године ова установа биа је посвећена обележавању два значајна јубилеја: Сто година од Великог рата и 150 година од рођења Бранислава Нушића. У току 2014. године рађено је и на развоју оперске сцене у оквиру Народног позоришта, а оперета „Слепи миш“ је наишла на велики одзив публике.

Осим континуираног неговања верне позоришне публике, посебан акценат стављен је на развој и анимацију млађе популације (средње школе и факултети), као и на сарадњу са борачким и удружењима пензионера.

Народно позориште је у 2014.години одиграло71 представу. Укупан број гледалацау 2014. години је 27.048, за око 2000 гледалаца више у односу на 2013. годину. Глумци Народног позоришта гостовали су у земљи и иностранству, учествовали на седам фестивала и освојили седам престижних награда.

Имајући у виду да је Извештај о раду и пословању Народног позоришта у Нишу за 2014. годину сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

НАЧЕЛНИК

Небојша Стевановић